pythainlp/thai-wiki-dataset-v3 huggingface dataset:
กีฬาฟุตบอลในซีเกมส์ 2019 – ทีมหญิง

การแข่งขัน ฟุตบอลหญิง ในกีฬา ซีเกมส์ 2019 จะจัดขึ้นที่ ประเทศฟิลิปปินส์ ตั้งแต่วันที่ 26 พฤศจิกายน ถึง 9 ธันวาคม พ.ศ. 2562. แต่ละนัดจะลงเล่นที่ สนามกีฬาฟุตบอลบิญัน ใน บิญัน, ลากูนา ในขณะที่ รีซัลเมโมเรียลสเตเดียม ใน มะนิลา จะเป็นเจ้าภาพทั้งหมดแต่รอบรองชนะเลิศหนึ่งนัดในรอบแพ้คัดออก.
==ตารางการแข่งขัน==
ด้านล่างนี้คือตารางการแข่งขันสำหรับการแข่งขันฟุตบอลหญิง:
==สนามแข่งขัน==
แต่ละนัดจะลงเล่นที่ สนามกีฬาฟุตบอลบิญัน ใน บิญัน, ลากูนา และ รีซัลเมโมเรียลสเตเดียม ในมะนิลา.
==การจับสลาก==
การจับสลากได้จัดขึ้นเมื่อวันที่ 15 ตุลาคม พ.ศ. 2562 ที่โรงแรมโซฟิเทลใน มะนิลา. เจ้าภาพ ฟิลิปปินส์ และ แชมป์เก่า, เวียดนามได้เป็นทีมวางในโถ 1, ไทยและเมียนมาร์ในโถ 2 และมาเลเซียและอินโดนีเซียในโถ 3.
== รอบแบ่งกลุ่ม ==
เวลาทั้งหมดคือ เวลามาตรฐานฟิลิปปินส์ (UTC+8).
=== กลุ่ม เอ ===
=== กลุ่ม บี ===
== รอบแพ้คัดออก ==
===รอบรองชนะเลิศ===
===นัดชิงเหรียญทองแดง===
===นัดชิงเหรียญทอง===
==ผู้ทำประตู==
การแข่งขันมีทั้งหมด 31 ประตูที่ทำได้ใน 10 นัด, สำหรับค่าเฉลี่ย 3.1 ประตูต่อนัด.
4 ประตู
Yee Yee Oo
3 ประตู
Sarina Bolden
กัญญาณัฐ เชษฐบุตร
Nguyễn Thị Tuyết Dung
2 ประตู
July Kyaw
Huỳnh Như
Nguyễn Thị Vạn
อรพินท์ แหวนเงิน
1 ประตู
Rani Mulyasari
Khin Marlar Tun
Alisha del Campo
Eva Madarang
Quinley Quezada
ศิลาวรรณ อินต๊ะมี
สุชาวดี นิลธำรงค์
ธนีกาญจน์ แดงดา
Dương Thị Vân
Thái Thị Thảo
==ดูเพิ่ม==
ทีมชาย
==อ้างอิง==
ทีมหญิง
ฟ
กวินนาถ ตาคีย์

กวินนาถ ตาคีย์ (; เกิด 28 เมษายน พ.ศ. 2534) เป็นอดีตสมาชิกสภาผู้แทนราษฎรจังหวัดชลบุรี สังกัดพรรคพลังท้องถิ่นไท
== ประวัติ ==
กวินนาถ เกิดเมื่อวันที่ 28 เมษายน พ.ศ. 2534 เป็นบุตรของนายวรศักดิ์ อาดัม และนางสาวนวพรรณ ตาคีย์ สำเร็จการศึกษาปริญญาตรี จากหลักสูตรนิติศาสตรบัณฑิต จากคณะนิติศาสตร์ มหาวิทยาลัยศรีปทุม
== การทำงาน ==
กวินนาถ เคยประกอบอาชีพทนายความมาก่อน โดยปี 2558 เป็นเสมียนทนายความ บริษัท เอส.เอส อินเตอร์ลอว์ จำกัด ต่อมาในปี 2559 เธอได้เป็นทนายความของบริษัท จากนั้นในปี 2560 เธอได้เป็นทนายความ บริษัท ลีกัล สเตทแอนด์คอนซัลแตนท์ จำกัด ส่วนปี 2561-2562 เป็นทนายความ บริษัท จาสติก้า ลอว์ แอนด์ บิสซิเนส จำกัด
== งานการเมือง ==
กวินนาถ เริ่มเข้าสู่เส้นทางการเมือง โดยได้ลงสมัครเป็นสมาชิกสภาผู้แทนราษฎรจังหวัดชลบุรี เขต 7 ในนามพรรคอนาคตใหม่ โดยได้คะแนน 31,247 คะแนน ชนะนายปรเมศวร์ งามพิเชษฐ์ จากพรรคพลังประชารัฐ ซึ่งได้คะแนนไปเพียง 28,001 คะแนน และเป็น 1 ใน 4 ของสมาชิกสภาผู้แทนราษฎรกลุ่มผู้มีความหลากหลายทางเพศ ที่สังกัดพรรคอนาคตใหม่
=== สมาชิกสภาผู้แทนราษฎร ===
กวินนาถ ตาคีย์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดชลบุรี สังกัดพรรคอนาคตใหม่ → พรรคพลังท้องถิ่นไท
=== การโหวตสวนทางกับมติของพรรค ===
ในวันที่ 4 ธันวาคม 2562 การประชุมสภาผู้แทนราษฎร ครั้งที่ 10 การพิจารณาให้สภาผู้แทนราษฎรตั้งคณะกรรมาธิการวิสามัญเพื่อศึกษาผลกระทบจากการกระทำ ประกาศและคำสั่งของ คสช. และการใช้อำนาจของหัวหน้า คสช. ตามมาตรา 44 ต่อจากการประชุมครั้งที่ 9 กวินนาถได้ร่วมอยู่เป็นองค์ประชุมให้รัฐบาล สวนทางกับมติของพรรคที่ประท้วงด้วยการเดินออก (วอล์ค-เอาต์)
ต่อมาในวันที่ 16 ธันวาคม 2562 ที่ประชุมใหญ่วิสามัญพรรคอนาคตใหม่ มีมติขับกวินนาถพ้นจากสมาชิกภาพพรรคอนาคตใหม่ เนื่องจากกวินนาถได้เคยสวนทางกับมติของพรรค โดยมีคะแนนเสียง 250 ต่อ 5 ซึ่งเป็นมติเอกฉันท์ในการขับออกจากสมาชิกพรรคอนาคตใหม่ ซึ่งปัจจุบันหลังจากถูกขับไล่ออกจากพรรคอนาคตใหม่ก็ได้ย้ายไปสังกัดพรรคพลังท้องถิ่นไท
== เครื่องราชอิสริยาภรณ์ ==
== อ้างอิง ==
บุคคลจากจังหวัดชลบุรี
ชาวไทยที่มีความหลากหลายทางเพศ
ทนายความชาวไทย
นักการเมืองสตรีชาวไทย
นักการเมืองไทยที่มีความหลากหลายทางเพศ
สมาชิกสภาผู้แทนราษฎรจังหวัดชลบุรี
พรรคอนาคตใหม่
พรรคพลังท้องถิ่นไท
พรรคพลังประชารัฐ
บุคคลจากคณะนิติศาสตร์ มหาวิทยาลัยศรีปทุม
ผู้ได้รับเครื่องราชอิสริยาภรณ์ ท.ม.
ภาวะพิษจากเมทานอล

ภาวะพิษจากเมทานอล (Methanol toxicity หรือ methanol poisoning) เป็นพิษจากการได้รับเมทานอล เริ่มแรกจะมีอาการคลื่นไส้ ปวดศีรษะ และปวดท้อง อาจเกิดตาพร่ามัวร่วมด้วย ในระยะยาวอาจส่งผลให้การมองเห็นบกพร่องจากเส้นประสาทตาถูกทำลายโดยกรดฟอร์มิกและไตวาย หากได้รับในปริมาณมากอาจทำให้หมดสติและเสียชีวิต
เมทานอลเป็นแอลกอฮอล์ที่มีสูตรเคมีคือ CH3OH หรือ CH4O ลักษณะเป็นของเหลวไม่มีสี ระเหยง่ายและติดไฟ การเป็นพิษส่วนใหญ่เกิดจากความสับสนกับเอทานอลซึ่งเป็นแอลกอฮอล์ที่ดื่มได้ และการดื่มน้ำยาเช็ดกระจกรถด้วยความไม่ตั้งใจหรือพยายามฆ่าตัวตาย เมื่อมนุษย์รับเมทานอลเข้าไปจะสลายกลายเป็นฟอร์มาลดีไฮด์ด้วยเอนไซม์แอลกอฮอล์ดีไฮโดรจีเนสที่ตับ ก่อนจะแปรสภาพเป็นกรดฟอร์มิกด้วยเอนไซม์แอลดีไฮด์ดีไฮโดรจีเนส กลไกความเป็นพิษเกิดได้กับ 2 ระบบได้แก่ ลดการทำงานของระบบประสาทส่วนกลางเช่นเดียวกับภาวะแอลกอฮอล์เป็นพิษ และเกิดภาวะพร่องออกซิเจนในระดับเซลล์จากกรดฟอร์มิก ส่งผลให้เกิดกรดแล็กติกเพิ่มขึ้นในเลือด นำไปสู่ภาวะเลือดเป็นกรด การวินิจฉัยจะใช้วิธีตรวจร่างกายเพื่อดูการหายใจและม่านตา และตรวจเลือดเพื่อหาภาวะเลือดเป็นกรดและระดับออสโมลาลิตีของพลาสมา การรักษาจะใช้ยาต้านพิษได้แก่โฟมีพิโซล (fomepizole) หรือเอทานอล นอกจากนี้อาจใช้โซเดียมไบคาร์บอเนต กรดโฟลิก และไทอามีนร่วมด้วย
มีการรายงานการเป็นพิษจากเมทานอลครั้งแรก ๆ ในปี ค.ศ. 1856 การเป็นพิษพบได้ทั่วไปในประเทศกำลังพัฒนาจากการดื่มแอลกอฮอล์ปนเปื้อน โดยพบมากในเพศชายวัยผู้ใหญ่ ในปี ค.ศ. 2013 มีรายงานการเป็นพิษจากเมทานอลประมาณ 1,700 รายในสหรัฐ
==การรักษา==
ภายะพิษสามารถรักษาด้วยการใช้ยา fomepizole หรือการดื่มเอทานอล ทั้งคู่มีผลให้เกิดการลดลงของแอกอฮอลดีไฮโดรจีเนสในวิถีของเมทานอลผ่านการยับยั้งแบบแข่งขัน เอทานอลซึ่งเป็นองค์ประกอบออกฤทธิ์ในเครื่องดื่มแอลกอฮลจะทำหน้าที่เป็นตัวยับยั้งแข่งขัน (competitive inhibitor) ที่สามารถจับและเพิ่มความเข้มข้นของเอนไซม์ดีไฮโดรจีเนสในตับได้ดีกว่าและมีประสิทธิภาพสูงกว่า จึงส่งผลไม่ให้เมทานอลถูกเมตาบอไลส์ต่อ เมทานอลที่ไม่ถูกเมตาบอไลส์จะถูกขับออกทางไตโดยที่ไม่ต้องเปลี่ยนเป็นสารเมตาไบไลต์ที่เป็นพิษ (ฟอร์มอลดีไฮด์ และ กรดฟอร์มิก) เสียก่อน ในขณะที่แอลกอฮลดีไฮโดรจีเนสจะเเปลี่ยนเอทานอลเป็นอะซีทอลดีไฮด์ที่เป็นพิษต่ำกว่าแทน นอกจากนี้อาจมีการรักษาเพิ่มเติมด้วยการใช้โซเดียมไบคาร์บอเนตเพื่อรักษาอาการเมตาบอลิกเอซิดอซิสและการใช้[หรือ
โอ ย็อน-ซอ

โอ ย็อน-ซอ (ชื่อเกิด: โอ แฮ็ด-นิม; เกิด 22 มิถุนายน 2530) เป็นนักแสดงชาวเกาหลีใต้ และเป็นอดีตสมาชิกเกิร์ลกรุปเกาหลีใต้ LUV เธอเปิดตัวในปี พ.ศ. 2545 เมื่อเธออายุเพียง 16 ปีภายใต้ชื่อ OhOh Ha-t Ni โดยวง LUV ร่วมกับ โจ อึนบยอลและ จอน ฮเยบิน พวกเขาเปิดตัวด้วยอัลบั้มแรกคือ "Story" ซึ่งรวมถึงซิงเกิ้ล "Orange Girl" และ "I Still Believe in You" จากนั้นโอ ยอซอ ก็เปลี่ยนไปเป็นนางแบบ / นักแสดง และความนิยมของเธอก็เพิ่มขึ้นในปี 2555 ด้วยบทบาทของเธอในละครโทรทัศน์เรื่องสะใภ้จอมแสบ
เธอเป็นที่รู้จักกันเป็นอย่างดีในบทบาทในละละครโทรทัศน์เรื่อง สะใภ้จอมแสบ (My Husband Got a Family 2012), จาง โบรี  ฝันนี้ต้องสู้ต่อ (Jang Bo-ri is Here! 2014), คำสาปรัก ลิขิตดวงดาว (Shine or Go Crazy 2015), Come Back Mister 2016, My Sassy Girl 2017  ตำนานไซอิ๋วฉบับเกาหลี (A Korean Odyssey 2017-2018) และเรื่องล่าสุดคือ Love wiht flaws (2019) ที่กำลังออนแอร์อยู่ในขณะนี้
== ชีวิตในวัยเด็ก ==
โอ ย็อน-ซอ เกิดที่ ชินจู จังหวัดคย็องซังใต้ และเติบโตใน Changnyeong County ในขณะที่ โอ ย็อน-ซอ เรียนอยู่ชั้นมัธยมศึกษาปีที่ 2 โอ ย็อน-ซอก็ได้ตามเพื่อนไปออดิชั่นของค่าย เอสเอ็มเอนเตอร์เทนเมนต์ ที่จัดขึ้นใน แทกู แต่โอ ย็อน-ซอไม่ผ่านการทดสอบความสามารถในรอบนี้ อย่างไรก็ตามบริษัทอื่นก็ติดต่อเธอมาบอกว่าเธอมีคุณสมบัติที่เหมาะสม และเธอก็ย้ายไปอยู่ที่ โซล และเปิดตัวในอีก 4 เดือนต่อมาเมื่อเธออายุเพียง 15 ปี
โอ ย็อน-ซอได้รับการยอมรับใน Anyang Arts High School หลังจากวงดนตรีของเธอปิดตัวลง และเธอผันตัวมาเป็นนักแสดง เธอเปลี่ยนชื่อจาก Haet-nim เป็น Yeon-seo หลังจากที่แม่ของเธอไปหาหมอผี 
จากนั้นโอ ย็อน-ซอ ก็เข้ามหาวิทยาลัยทงกุก และร่วมงานการแสดงละครและภาพยนตร์ 
== อาชีพ ==
โอ ย็อน-ซอเปิดตัวในปี 2545 เมื่อเธออายุเพียง 15 ปี ภายใต้ชื่อเกิดของเธอ Oh Haet-nim กับวง LVU พวกเขาเปิดตัวอัลบั้มแรกคือ "Story" กับซิงเกิ้ล "Orange Girl" และ "I Still Believe in You"  วงของพวกเขาอยู่ได้ไม่นานก็ปิดตัวลง ในอีก 6 เดือนต่อมา เนื่องจากความนิยมของพวกเขาน้อยเกินไป จากนั้นโอ ย็อน-ซอก็เปลี่ยนมาเป็นนักแสดง และเปิดตัวครั้งแรกในละครชาร์ป ในปี 2545 แต่ก็ยังไม่เป็นที่รู้จักมาก
== อ้างอิง ==
นักแสดงภาพยนตร์หญิงชาวเกาหลีใต้
นักแสดงละครโทรทัศน์หญิงชาวเกาหลีใต้
บุคคลที่เกิดในปี พ.ศ. 2530
บุคคลที่ยังมีชีวิตอยู่
นักร้องหญิงชาวเกาหลีใต้ในศตวรรษที่ 21
นักร้องป็อปหญิงชาวเกาหลีใต้
ไอดอลหญิงชาวเกาหลีใต้
ศิษย์เก่าจากมหาวิทยาลัยทงกุก
บุคคลจากจังหวัดคย็องซังใต้
แอร์โกเล มันเฟรดี

เอกฤทธิ์ หมั่นเฟ้นดี (2 กรกฎาคม 2426 - 9 มิถุนายน 2516) มีชื่อเดิมว่า แอร์โกเล ปีเอโตร มันเฟรดี (Ercole Pietro Manfredi) สถาปนิกชาวอิตาลี ผู้ใช้ชีวิตและทำงานใน สยาม ในช่วงต้น คริสต์ศตวรรษที่ 20 เขาเกิดที่ ตูริน ประเทศอิตาลี จบการศึกษาจาก Accademia Albertina ก่อนเดินทางมายัง กรุงเทพมหานคร เขาเป็นหนึ่งในชาวตะวันตกหลายคนที่ถูกว่าจ้างโดยรัฐบาลสยาม
เขามีความก้าวหน้าในอาชีพการงานอย่างมากในราชสำนักของพระบาทสมเด็จพระมงกุฎเกล้าเจ้าอยู่หัว แต่ออกจากราชการไปทำงานส่วนตัวเนื่องจากประเทศกำลังเผชิญกับการเปลี่ยนแปลงทางการเมืองอันเนื่องมาจากการปฏิวัติสยามในปี 2475 และคณะราษฎรได้เลิกจ้างชาวต่างชาติที่เข้ามาทำงานให้กับราชสำนัก
== ยศ ==
11 มิถุนายน พ.ศ. 2460 เสวกตรีพิเศษ
29 ธันวาคม พ.ศ. 2460 - พันจ่า
23 กันยายน พ.ศ. 2461 เรือตรี
23 ธันวาคม พ.ศ. 2462 เรือโท
4 กุมภาพันธ์ พ.ศ. 2464 เสวกเอก
== เครื่องราชอิสริยาภรณ์ ==
== อ้างอิง ==
ชาวอิตาลีในประเทศไทย
บุคคลจากตูริน
คำสัญญา..ปาฏิหาริย์รัก 2 โลก

คำสัญญา..ปาฏิหาริย์รัก 2 โลก   เป็นภาพยนตร์อนิเมะในปี พ.ศ. 2562 ผลิตโดยสตูดิโอ Science Saru และกำกับโดยมาซากิ ยูอาซะ ภาพยนตร์ฉายครั้งแรกในเทศกาลภาพยนตร์แอนิเมชันนานาชาติแอนเนชีเมื่อวันที่ 10 มิถุนายน พ.ศ. 2562 ก่อนจะเข้าฉายในโรงภาพยนตร์ที่ประเทศญี่ปุ่นในวันที่ 21 มิถุนายน พ.ศ. 2562 ภาพยนตร์เข้าฉายในโรงภาพยนตร์ในประเทศไทยเมื่อวันที่ 17 ตุลาคม พ.ศ. 2562
==เนื้อเรื่อง==
มุไกมิซุ ฮินาโกะ อายุ 19 ปีย้ายมาอาศัยในเมืองริมทะเลเพื่อเข้าเรียนในวิทยาลัยและสนุกกับการโต้คลื่นอันเป็นงานอดิเรกที่ชื่นชอบโดยไม่คิดมากเรื่องอนาคต เมื่ออพาร์ทเมนท์ที่เธอย้ายเข้าใหม่เกิดเหตุไฟไหม้ เธอได้รับการช่วยเหลือจากฮินาเงชิ มินาโตะ นักผจญเพลิงอายุ 21 ปีผู้รักความเป็นธรรม ฮินาโกะถูกใจบุคลิกที่พึ่งพาได้ของมินาโตะ ทั้งคู่ผูกพันกันเมื่อมินาโตะเริ่มเรียนวิธีโต้คลื่น ทั้งคู่ใช้เวลาร่วมกันและรักกันและกัน แต่วันหนึ่งเมื่อมินาโตะโต้คลื่นระหว่างเกิดพายุก็เกิดเหตุจมน้ำเสียชีวิตระหว่างพยายามช่วยเหลือคน
ฮินาโกะโศกเศร้าต่อการตายของฮินาโตะ แต่แล้ววันหนึ่งเธอก็พบว่ามินาโตะจะปรากฏตัวในน้ำทุกครั้งที่เธอร้องเพลง "Brand New Story" เพลงที่ทั้งคู่มักร้องด้วยกัน เริ่มแรกฮินาโกะมีความสุขที่ได้เจอกับมินาโตะอีกครั้ง แต่ภายหลังเธอก็รู้ว่ามินาโตะไม่อาจไปสู่สุคติจนกว่าฮินาโกะจะยืนหยัดได้ด้วยตนเอง
==การฉาย==
ภาพยนตร์เข้าฉายในประเทศญี่ปุ่นเมื่อวันที่ 21 มิถุนายน พ.ศ. 2562 มีการประกาศว่าจะเข้าฉายในประเทศจีนในวันที่ 7 สิงหาคม พ.ศ. 2562 แต่ภายหลังได้ยกเลิกการฉายไปก่อนกำหนดฉายห้าวัน
ภาพยนตร์เข้าฉายในโรงภาพยนตร์ในประเทศไทยเมื่อวันที่ 17 ตุลาคม พ.ศ. 2562
==รางวัล==
==อ้างอิง==
==แหล่งข้อมูลอื่น==
ภาพยนตร์ที่ออกฉายในปี พ.ศ. 2562
ภาพยนตร์ญี่ปุ่นในคริสต์ทศวรรษ 2010
ภาพยนตร์อนิเมะที่ออกฉายในปี พ.ศ. 2562
ภาพยนตร์ภาษาญี่ปุ่น
ภาพยนตร์ญี่ปุ่น
อุซามะฮ์ เฮาซาวี

อุซามะฮ์ เฮาซาวี (أسامة هوساوي; เกิดวันที่ 31 มีนาคม ค.ศ. 1984) เป็นอดีตนักฟุตบอลชาวซาอุดีอาระเบีย เขาเคยเล่นฟุตบอลในตำแหน่งกองหลังตัวกลาง
เฮาซาวีเริ่มต้นอาชีพกับสโมสร Al-Wehda ต่อมาได้ย้ายไปเล่นให้กับ Al-Hilal และ Al-Ahli เขาชนะเลิศโปรลีก 5 สมัย คราวน์ปรินซ์คัพ 5 สมัย และคิงส์คัพ 2 สมัย นอกจากนี้ เขายังเป็นผู้เล่นชาวซาอุดีอาระเบียคนแรกที่ได้เล่นในเบลเจียนโปรลีก
เฮาซาวีลงเล่นให้กับทีมชาติ 138 นัด ตั้งแต่ ค.ศ. 2006 ถึง 2018 เขาได้ลงแข่งขันในเอเชียนคัพ 3 ครั้ง โดยพาทีมจบอันดับรองชนะเลิศในเอเชียนคัพ 2007 นอกจากนี้ เขายังเป็นกัปตันทีมชาติในการแข่งขันฟุตบอลโลก 2018
== สถิติอาชีพ ==
อัปเดต 26 ธันวาคม ค.ศ. 2018
===สโมสร===
=== ทีมชาติ ===
สถิติล่าสุดเมื่อวันที่ 25 มิถุนายน ค.ศ. 2018
=== ประตูในนามทีมชาติ ===
สถิติล่าสุดเมื่อวันที่ 25 มิถุนายน ค.ศ. 2018
== เกียรติประวัติ ==
=== สโมสร ===
Al-Hilal
Pro League: 2009–10, 2010–11, 2016–17, 2017–18
King Cup: 2017
Crown Prince Cup: 2008–09, 2009–10, 2010–11, 2011–12
Al-Ahli
Pro League: 2015–16
King Cup: 2016
Crown Prince Cup: 2014–15
== อ้างอิง ==
== แหล่งข้อมูลอื่น ==
[https://web.archive.org/web/20151007024111/http://www.fifa.com/fifa-tournaments/players-coaches/people=278167/index.html]
บุคคลจากมักกะฮ์
กองหลังฟุตบอล
นักฟุตบอลชาวซาอุดีอาระเบีย
นักฟุตบอลทีมชาติซาอุดีอาระเบีย
ผู้เล่นในเบลเจียนเฟิสต์ดิวิชัน เอ
ผู้เล่นในซาอุดีโปรเฟสชันนัลลีก
ผู้เล่นในฟุตบอลโลก 2018
ผู้เล่นสโมสรฟุตบอลอัลฮิลาล
เจ้าชายอ็องตวนแห่งบูร์บง-ซิซิลีทั้งสอง

เจ้าชายอ็องตวนแห่งบูร์บง-ซิซิลีทั้งสอง (His Royal Highness Prince Antoine of Bourbon-Two Sicilies) ประสูติเมื่อวันที่ 20 มกราคม ค.ศ. 1929 ณ กาน จังหวัดอาลป์-มารีตีม ประเทศฝรั่งเศส เป็นพระโอรสใน เจ้าชายกาเบรียลแห่งบูร์บง-ซิซิลีทั้งสอง และ เจ้าหญิงมาร์กอซาตา อิซาเบลลา ซาทอยสกา พระชายาพระองค์แรก เป็นพระนัดดาใน เจ้าชายอัลฟอนโซ เคานต์แห่งคาแซร์ตา และพระราชปนัดดาใน พระเจ้าเฟอร์ดินานด์ที่ 2 แห่งบูร์บง-ซิซิลีทั้งสอง
== เสกสมรส ==
เจ้าชายอ็องตวนแห่งบูร์บง-ซิซิลีทั้งสอง ทรงเสกสมรสกับ ดัชเชสเอลิซาเบธแห่งเวือร์ทเทิมแบร์ค (ประสูติ ค.ศ. 1933) เมื่อวันที่ 18 กรกฎาคม ค.ศ. 1958 รับพระราชทานพระอิสริยยศ  เจ้าหญิงอ็องตวนแห่งบูร์บง-ซิซิลีทั้งสอง พระชายา มีพระบุตรดังนี้
เจ้าชายฟร็องซัวส์
เจ้าหญิงมาเรีย กาลอรีน
เจ้าชายเจนเนอโร
เจ้าหญิงมาเรีย อนูซิกา
พระบุตรของพระองค์ประสูติที่เยอรมนี และยังได้รับการอบรมและศึกษาที่เยอรมนี
== อ้างอิง ==
de Badts de Cugnac, Chantal. Coutant de Saisseval, Guy. Le Petit Gotha. Nouvelle Imprimerie Laballery, Paris 2002, p. 562-563 (French) ISBN 2-9507974-3-1
Paul Theroff. "TWO SICILIES". Paul Theroff's Royal Genealogy Site. Retrieved 26 July 2009.
Montgomery-Massingberd, Hugh. "Burke’s Royal Families of the World: Volume I Europe & Latin America, 1977, pp. 533. ISBN 0-85011-023-8
Genealogisches Handbuch des Adels, Fürstliche Häuser XV. "Schönborn". C.A. Starke Verlag, 1995, pp.379–380. ISBN 3-7980-0814-0.
Velde, Francois. Heraldica.org. The style of Infante/Infanta de España. Decrees Concerning the Style of Infante de España, 1765–1920. retrieved 25 September 2011.
เจ้าชายซิซิลี
ม
เจ้าชายฝรั่งเศส
อาล็อยส์-ค็อนสตันทีน เจ้าชายที่ 9 แห่งเลอเวินชไตน์-แวร์ทไฮม์-โรเซินแบร์ค

อาล็อยส์-ค็อนสตันทีน เจ้าชายที่ 9 แห่งเลอเวินชไตน์-แวร์ทไฮม์-โรเซินแบร์ค (Alois-Konstantin, 9th Prince of Löwenstein-Wertheim-Rosenberg) ประสูติเมื่อวันที่ 16 ธันวาคม 2484 ณ เวือทซ์บวร์ค รัฐบาวาเรีย นาซีเยอรมนี เป็นพระโอรสลำดับที่ 5 และพระองค์เดียวใน คาร์ล เจ้าชายที่ 8 แห่งเลอเวินชไตน์-แวร์ทไฮม์-โรเซินแบร์ค และ แคโลไลน์ เดอ เคาน์ตี ริกนูน เป็นพระอนุชาใน อาร์ชดัชเชสมาเรียแห่งออสเตรีย (ประสูติ ค.ศ. 1935-2018) พระองค์ทรงจบปริญยาโทรด้านกฎหมาย ณ มหาวิทยาลัยเวือทซ์บวร์ค หลังจากนั้นทรงทำงานในบริษัทกัลฟ์ ออยล์ หลังจากนั้นทรงออกจากบริษัท มาทรงงานในธนาคาร Merck Finck & Co.ทั้งยีงดำรงตำแหน่งสมาชิกคณะกรรมการของมูลนิธิสมเด็จพระสันตะปาปา หรือ Centesimus Annus Pro Pontifice (CAPP)
อนึ่ง พระมารดาของพระองค์ มีศักดิ์เป็นพระญาติของ สมเด็จพระราชินีเปาลาแห่งเบลเยียม
== เสกสมรส ==
พระองค์ทรงเสกสมรสกับ เจ้าหญิงอนาตเซียแห่งปรัสเซีย พระธิดาใน เจ้าชายฮูร์แบร์ทุสแห่งปรัสเซีย ในปี 2508 มีพระบุตรดังนี้
เลโอ เลอเวินชไตน์
เจ้าชายฮูเบอร์ตุส
เจ้าหญิงคริสติน
เจ้าชายโดมินิก
พระองค์ทรงดำรงพระอิสริยยศที่  เจ้าชายที่ 9 แห่งเลอเวินชไตน์-แวร์ทไฮม์-โรเซินแบร์ค ในปี 2533 ภายหลังการสิ้นพระชนม์ของพระบิดา จนกระทั่งพระชายามีพระประสูติกาลพระโอรสพระองค์ใหญ่ เลโอ เลอเวินชไตน์ โดยทรงกลายเป็นเจ้าชายรัชทายาทแห่งเลอเวินชไตน์-แวร์ทไฮม์-โรเซินแบร์ค แต่แล้วเมื่อวันที่ 24 เมษายน 2553 พระโอรสพระองค์นี้ได้สิ้นพระชนม์จากระหว่างการแข่งขันชิงแชมป์ประเทศเยอรมัน ที่มีมาตั้งแต่ปี 2520
== อ้างอิง ==
Homepage des Hauses Löwenstein
เจ้าชายแห่งเลอเวินชไตน์-แวร์ทไฮม์-โรเซินแบร์ค
ราชวงศ์เยอรมัน
เจ้าชายเยอรมัน
บุคคลจากเวือทซ์บวร์ค
การประท้วงในแคว้นกาตาลุญญา พ.ศ. 2562

การประท้วงในสเปน พ.ศ. 2562 เกิดขึ้นที่เมือง บาร์เซโลนา แคว้นกาตาลุญญา หลังจากไม่พอใจคำตัดสินของศาลสูงสเปนที่สั่งจำคุกแกนนำของแคว้นกาตาลุญญา 9 รายเป็นระยะเวลา 9 - 13 ปี ฐานจัดลงประชามติเพื่อแบ่งแยกดินแดนโดยมิชอบด้วยกฎหมายเมื่อช่วงปลายปี พ.ศ. 2560 การประท้วงดังกล่าวการเป็นการจลาจล ผู้ประท้วงหลายร้อยคนสวมใส่หน้ากาก และขว้างปาสิ่งของใส่เจ้าหน้าที่ปราบจลาจล อีกทั้ง จุดไฟเผาถังขยะ กว่า 800 ใบ และจุดไฟเผาสิ่งของต่าง ๆ บนท้องถนน
มีผู้เสียชีวิตที่ท่าอากาศยานบาร์เซโลนาหนึ่งราย เป็นนักท่องเที่ยว ชาวฝรั่งเศส อายุ 65 ปี เสียชีวิตจากโรคหัวใจ เนื่องจากผู้ชุมนุมปิดทางเข้าออกท่าอากาศยานบาร์เซโลนาจึงทำให้ส่งผู้ป่วยไปโรงพยาบาลไม่ได้
บรรดาผู้ชุมนุมจำนวนมากเดินทางไปชุมนุมประท้วงที่บริเวณสำนักงานของรัฐบาลสเปนตามเมืองใหญ่ ๆ หลายแห่งในแคว้นคาตาลัน อาทิ จังหวัดแยย์ดา   (Lleida)  จังหวัดฌิโรนา (Girona) อีกกว่า 9,000 คน โดยมีผู้ประท้วงถูกจับกุมไป 128 คน ยังมีผู้ได้รับบาดเจ็บ 62 คน เจ้าหน้าที่ตำรวจได้รับบาดเจ็บ 207 นาย และรถตำรวจถูกทำลายเสียหายไปถึง 107 คัน
== อ้างอิง ==
https://www.thelocal.es/20191016/tourist-died-at-airport-blockade-during-barcelona-protests
https://www.bbc.com/news/world-europe-50077595
https://www.bbc.com/news/world-europe-50098268
https://www.khaosod.co.th/around-the-world-news/news_2977819
https://news.ch7.com/detail/370300 
https://www.dailynews.co.th/foreign/737334
การประท้วงในประเทศสเปน
การประท้วงในเอกวาดอร์ พ.ศ. 2562

การประท้วงในเอกวาดอร์ พ.ศ. 2562 เกิดในวันที่ 4 ตุลาคม พ.ศ. 2562 ส่งผลให้มีผู้เสียชีวิต 7 ราย กลุ่มผู้ชุมนุมชาวเอกวาดอร์นับพันคนได้ออกมาเคลื่อนไหวชุมนุมประท้วงตามท้องถนน เพื่อแสดงความไม่พอใจที่รัฐบาลยกเลิกอุดหนุนราคาน้ำมัน ทำให้ราคาพุ่งขึ้น 120% ก่อนที่จะเดินขบวนไปยังรัฐสภา ในกรุงกีโต โดย กลุ่มผู้ชุมนุมได้ขว้างก้อนหินและปาระเบิดใส่เจ้าหน้าที่รักษาความปลอดภัยที่ตึงกำลังรักษาความปลอดภัยเข้มรอบแนวรั้วรัฐสภา จนเป็นเหตุให้เกิดการปะทะกัน เมื่อเจ้าหน้าที่ตำรวจได้ยิงแก๊สน้ำตาใส่ผู้ชุมนุม ถือว่ารุนแรงสุดในรอบหลายปี นายมาเรีย พอลลา โรโม รัฐมนตรีมหาดไทยเอกวาดอร์ กล่าวว่า มีผู้ประท้วงถูกจับกุมตัว 19 คน โดยได้ถูกตั้งข้อหาปิดกั้นถนน ผู้ประท้วงถูกจับกว่า 570 ราย และรัฐบาลได้ประกาศสถานการณ์ฉุกเฉิน และประกาศให้มีการห้ามออกจากเคหสถานเวลาค่ำคืน และย้ายที่ทำการรัฐบาลออกจากเมืองหลวงไปที่ กัวยากิล  (Guayaquil)
== อ้างอิง ==
https://www.bangkokbiznews.com/news/detail/849825
https://www.matichon.co.th/foreign/news_1712132
https://news.mthai.com/world-news/766523.html 
การประท้วงในประเทศเอกวาดอร์
การประท้วงในชิลี พ.ศ. 2562

การประท้วงในชิลี พ.ศ. 2562 เกิดขึ้น ตั้งแต่วันที่ 17 ตุลาคม พ.ศ. 2562 โดยในวันที่  18 ตุลาคม พ.ศ. 2562 ประธานาธิบดี เซบัสเตียน ปิญเญรา ประธานาธิบดีประเทศชิลี ได้ประกาศสถานการณ์ฉุกเฉินเมื่อช่วงกลางดึกของวันดังกล่าว การประท้วง มีผู้เสียชีวิต 18 ราย ศูนย์กลางอยู่ที่เมือง ซานเตียโก ก่อนหน้านี้ในช่วงต้นเดือนตุลาคมที่ผ่านมา รัฐบาลชิลีได้ประกาศขึ้นค่าโดยสารรถไฟใต้ดินในช่วงเวลาเร่งด่วนสูงสุดถึงประมาณ 1.17 ดอลลาร์สหรัฐ หรือราว 35 บาท โดยให้เหตุผลด้านการแบกรับต้นทุนพลังงานที่สูงและค่าเงินเปโซที่อ่อนตัว
ส่งผลให้ประชาชนส่วนใหญ่เกิดความไม่พอใจ โดยเฉพาะประชาชนในกลุ่มนักศึกษาและนักเรียนไฮสคูล จนส่วนใหญ่เลือกออกมาชุมนุมประท้วงตามท้องถนนและจุดต่าง ๆ ในตัวเมือง ก่อนที่การประท้วงจะยกระดับความรุนแรงขึ้น ถึงขั้นที่บางส่วนเลือกโจมตีสถานีรถไฟใต้ดินหลายแห่ง ขว้างปาหินและสิ่งของต่าง ๆ จุดไฟเผาสถานที่ต่าง ๆ อาทิ ห้างสรรพสินค้า รวมถึงจุดไฟเผารถโดยสารประจำทางอย่างน้อย 1 คัน ปล้นสะดมร้านค้า และปิดกั้นเส้นทางจราจรหลายจุดในหลายเมืองทั่วประเทศ รัฐบาลได้ประกาศให้มีการห้ามออกจากเคหสถานเวลาค่ำคืน ในบางพื้นที่
โดยหน่วยงานที่มีหน้าที่ดูแลรถไฟใต้ดินในชิลีได้ประกาศปิดให้บริการชั่วคราวเป็นระยะเวลา 2 วัน ด้วยเหตุผลด้านความปลอดภัย พร้อมประเมินความเสียหายที่เกิดขึ้นกับทรัพย์สิน (สถานี, กล้องวงจรปิด ฯลฯ) ว่าน่าจะมีมูลค่าไม่ต่ำกว่า 700,000 ดอลลาร์สหรัฐ หรือประมาณ 21 ล้านบาท มีผู้ถูกจับกุมตัว อย่างน้อย 2600 ราย
== อ้างอิง ==
https://www.matichon.co.th/foreign/news_1724572
https://thestandard.co/chile-protests-state-of-emergency-declared/
https://www.prachachat.net/world-news/news-383324
https://news.thaipbs.or.th/content/285437
https://www.thairath.co.th/news/foreign/1686653
https://www.bangkokbiznews.com/news/detail/851901
การประท้วงในประเทศชิลี
วิกฤตการณ์เฮติ พ.ศ. 2561–2566

เมื่อวันที่ 7 กรกฎาคม ค.ศ. 2018 เริ่มมีการประท้วงขึ้นในเมืองทั่วประเทศเฮติ เพื่อตอบโต้การเพิ่มขึ้นของราคาน้ำมัน หลังจากนั้น การประท้วงที่นำโดยJean-Charles Moïse (ไม่มีความสัมพันธ์) นักการเมืองฝ่ายค้าน เริ่มเรียกร้องให้ฌอเวอแนล มออีซ อดีตประธานาธิบดีเฮติ ลาออก ฝ่ายผู้ประท้วงกล่าวว่าเป้าหมายของตนคือสร้างรัฐบาลเฉพาะกาล, จัดตั้งโปรแกรมสังคม และดำเนินคดีต่อเจ้าหน้าที่ที่ถูกกล่าวหาว่าทุจริต นับตั้งแต่การประท้วงในวันที่ 14 มกราคม มีผู้เข้าประท้วงรายสัปดาห์เรียกร้องให้รัฐบาลลาออกร้อยถึงพันคน
== อ้างอิง ==
การประท้วงในประเทศเฮติ
การประท้วงในอินโดนีเซีย พ.ศ. 2562

การประท้วงในอินโดนีเซีย พ.ศ. 2562 เริ่มตั้งแต่วันที่ 22 พฤษภาคม พ.ศ. 2562 ภายหลังการเลือกตั้ง โดยมีรายงานว่ามีผู้ประท้วงเสียชีวิต 6 ราย ต่อมา
ในวันที่ 23 กันยายน พ.ศ. 2562 จังหวัดปาปัว มีรายงานผู้เสียชีวิต 20 ราย เนื่องจากติดอยู่ในแผงร้านค้าที่กำลังเกิดไฟไหม้ ผู้ประท้วงหลายร้อยคนชุมนุมกันในเมืองวาเมนา และได้วางเพลิงอาคารที่ทำการของรัฐบาลและอาคารอื่นอีกหลายหลังในช่วงเช้าของวันดังกล่าว
ในวันที่ 25 กันยายน พ.ศ. 2562 สื่อท้องถิ่นรายงานว่านักศึกษาอินโดนีเซียหลายพันคนชุมนุมประท้วงครั้งใหม่ในหลายเมือง ตำรวจใช้แก๊สน้ำตาและน้ำแรงดันสูงสลายการชุมนุมในกรุงจาการ์ตาและอีกเมืองหนึ่ง เป็นการชุมนุมใหญ่ที่สุดครั้งหนึ่งนับจากนักศึกษาชุมนุมขับไล่ประธานาธิบดีซูฮาร์โตในปี 2541 วันเดียวกัน สถานเอกอัครราชทูต ณ กรุงจาการ์ตา ได้ออกประกาศเตือนให้ประชาชนชาวไทย หลีกเลี่ยงพื้นที่ชุมนุม
ในวันที่ 26 กันยายน พ.ศ. 2562 มีรายงานว่าผู้ประท้วงเสียชีวิตอีก 1 ราย
ผู้บัญชาการตำรวจนครบาลเผยว่า การปะทะกันเมื่อวานนี้มีนักศึกษาบาดเจ็บ 265 คน ตำรวจบาดเจ็บ 39 นาย มีผู้ถูกจับกุม 94 คน บางคนมีระเบิดเพลิงด้วย การปะทะเกิดขึ้นประปรายต่อเนื่องจนถึงกลางดึก ตำรวจจะสอบสวนกลุ่มผู้ประท้วงที่ไม่ใช่นักศึกษาเรื่องทำลายข้าวของด้วย หากพิสูจน์ได้ว่าทำผิดจริงจะดำเนินการอย่างเข้มงวดและเริ่มกระบวนการทางกฎหมาย
== อ้างอิง ==
https://www.thairath.co.th/news/foreign/1670568
https://www.bbc.com/thai/international-48365498
https://www.thaipost.net/main/detail/46441
http://www.thaiembassyjakarta.com/%e0%b8%95%e0%b8%b2%e0%b8%a1%e0%b8%97%e0%b8%b5%e0%b9%88%e0%b9%84%e0%b8%94%e0%b9%89%e0%b8%a1%e0%b8%b5%e0%b8%81%e0%b8%b2%e0%b8%a3%e0%b8%8a%e0%b8%b8%e0%b8%a1%e0%b8%99%e0%b8%b8%e0%b8%a1%e0%b8%9b%e0%b8%a3/
การประท้วงในประเทศอินโดนีเซีย
เลโอ เลอเวินชไตน์

คาร์ล ฟรีดริช เจ้าชายรัชทายาทแห่งเลอเวินชไตน์-แวร์ทไฮม์-โรเซนเบิร์ก (Leo Löwenstein; 30 กันยายน พ.ศ. 2509 – 24 เมษายน พ.ศ. 2553) เป็นพระโอรสในอาล็อยส์-ค็อนสตันทีน เจ้าชายที่ 9 แห่งเลอเวินชไตน์-แวร์ทไฮม์-โรเซินแบร์คกับเจ้าหญิงอนาสตาเซียแห่งปรัสเซีย เป็นพระนัดดาในเจ้าชายวิลเฮล์ม มกุฎราชกุมาร พระราชปนัดดาในจักรพรรดิวิลเฮ็ล์มที่ 2 แห่งเยอรมนี พระองค์ทรงเป็นนักแข่งรถที่มีชื่อเสียง โดยทรงพระนามในวงการนักแข่งว่า เลโอ เลอเวินชไตน์ โดยทรงขับรถแวน
== เสกสมรส ==
เลโอ เลอเวินชไตน์ ทรงเสกสมรสกับ สเตฟานี ฟอน เบิร์นเกน เมื่อวันที่ 16 พฤษภาคม 2541 มีพระบุตรดังนี้
เจ้าหญิงออกัสตินา
เจ้าชายนิโคเดมัส เจ้าชายรัชทายาทแห่งเลอเวินชไตน์-แวร์ทไฮม์-โรเซนเบิร์ก
เจ้าชายลอเรนตุส
เจ้าหญิงคาลินา
โดยครอบครัวของพระองค์ประทับในเลเดนเบรชท์ รัฐบาวาเรีย โดยอยู่ติดใกล้กับไร้องุ่น
== การสิ้นพระชนม์ ==
ในช่วงรอบที่สามของการแข่งขันชิงแชมป์ทางไกล VLN ในปี 2553 รถ Aston Martin V8 Vantage ของพระองค์พลิกคว่ำและกระแทกรั้วและด้านหลังของรถของพระองค์ลุกเป็นไฟ โดยมีเจ้าหน้าที่เข้ามาถวายความช่วยเหลือ แต่ก็ไม่เป็นผล พระองค์สิ้นพระชนม์ในที่เกิดเหตุจากการดมควันมากเกินไป โดยทรงเป็นผู้ที่ 7 ที่เสียชีวิตในระหว่างการแข่งขันชิงแชมป์ประเทศเยอรมันตั้งแต่ปี 2520 พระศพถูกฝังในสุสานเชื้อพระวงศ์ที่อารามเอ็งเงิลแบร์ค Großheubach เมื่อวันที่ 30 เมษายน 2553
== อ้างอิง ==
เจ้าชายแห่งเลอเวินชไตน์-แวร์ทไฮม์-โรเซินแบร์ค
ราชวงศ์เยอรมัน
เจ้าชายเยอรมัน
นักแข่งรถชาวเยอรมัน
บุคคลจากแฟรงก์เฟิร์ต
นักแข่งรถที่เสียชีวิตระหว่างการแข่งขัน
อาร์ชดัชเชสมาเรียแห่งออสเตรีย (ประสูติ ค.ศ. 1935-2018)

อาร์ชดัชเชสมาเรียแห่งออสเตรีย (ประสูติ ค.ศ. 1935-2018) (Archduchess Maria of Austria (b. 1935-2018)) ประสูติเมื่อวันที่  6 พฤศจิกายน 2478 ณ มิวนิก เป็นพระธิดาใน คาร์ล เจ้าชายที่ 8 แห่งโลเวนสไตน์-เวิร์ทเฮล์ม-โรเซนเบิร์ก และ แคโลไลน์ เดอ เคาน์ตี ริกนูน เป็นพระเชษฐภคินีของ อาล็อยส์-คอนสตันติน เจ้าชายที่ 9 แห่งโลเวนสไตน์-เวิร์ทเฮล์ม-โรเซนเบิร์ก พระมารดาของพระองค์ มีศักดิ์เป็นพระญาติของ สมเด็จพระราชินีเปาลาแห่งเบลเยียม
== เสกสมรส ==
เจ้าหญิงมาเรียแห่งโลเวนสไตน์-เวิร์ทเฮล์ม-โรเซนเบิร์ก ทรงเสกสมรสกับ อาร์ชดยุกโจเซฟ อาร์พาดแห่งออสเตรีย พระโอรสใน อาร์ชดยุกโจเซฟ ฟรานซิสแห่งออสเตรีย เมื่อวันที่ 25 สิงหาคม 2499 รับพระราชทานพระอิสริยศ อาร์ชดัชเชสแห่งออสเตรีย พระชายา มีพระบุตร 8 พระองค์ คือ
อาร์ชดยุดโจเซฟ คาร์ล (สิ้นพระชนม์หลังมีพระชันษา 1 วัน)
อาร์ชดัชเชสโมนิกา-อิโลนา
อาร์ชดยุดโจเซฟ คาร์ล
อาร์ชดัชเชสมาเรีย คริสตินา
อาร์ชดยุกอันเดรอัส-ออกัสตุส
อาร์ชดัชเชสอลเล็กซานดรา-ลิเดียร์
อาร์ชดยุกนิโคลัส-ฟรานซิสกุส
อาร์ชดยุกโจฮันเนส-จาโคบัส
อาร์ชดยุกโจเซฟ อาร์พาต และ อาร์ชดัชเชสมาเรีย มีพระนัดดาถึง 29 พระองค์/คน อาร์ชดัชเชสมาเรียแห่งออสเตรีย (ประสูติ ค.ศ. 1935-2018) สิ้นพระชนม์ลงเมื่อวันที่ 20 ธันวาคม 2561 สิริพระชันษา 82 ปี
== อ้างอิง ==
Lundy, Darryl (25 Nov 2004). "Maria Prinzessin zu Löwenstein-Wertheim-Rosenberg". ThePeerage.com. Retrieved 2009-07-21.
Theroff, Paul. "LÖWENSTEIN". Paul Theroff's Royal Genealogy Site. Retrieved 2009-07-21.[self-published source][better source needed]
Theroff, Paul. "Theroff, An Online Gotha, House of Habsburg-Lorraine". www.angelfire.com/realm/gotha/ (Paul Theroff’s Royal Genealogy Site).[self-published source][better source needed]
http://royalcentral.co.uk/europe/archduchess-maria-of-austria-has-died-106437
เจ้าหญิงเยอรมัน
ราชวงศ์เยอรมัน
บุคคลจากมิวนิก
เจ้าหญิงแห่งเลอเวินชไตน์-แวร์ทไฮม์-โรเซินแบร์ค
ราชวงศ์เลอเวินชไตน์-แวร์ทไฮม์-โรเซินแบร์ค
ราชวงศ์ออสเตรีย
ราชวงศ์ฮาพส์บวร์ค-ลอแรน
ราชวงศ์ฮาพส์บวร์ค
อาร์ชดัชเชสแห่งออสเตรีย
เจ้าหญิงออสเตรีย